title: Verde
text: O verde ye una color con una lonchitut d'onda d'uns 550 nm. O suyo complementario ye o royo.
  
  Etimolochía 
  L'orichen etimolochico de verde ye o latín VIRIDIS, a traviés de l'acusativo VIRIDEM.
  VIRIDE > verede > verde.
  En aragonés l'adchectivo de color verde no gosa tener una forma diferent pa o chenero gramatical feminín, manimenos una forma analochica verda existió en romance navarro y se podió documentar encara en a Val d'Aragüés a mitat d'o sieglo XX.
  
  O verde en a sociedat 
   Os ecolochistas gosan emplegar o verde por estar una color freqüent en a naturaleza. Greenpeace, un grupo ecolochista, lo usa por a suya asociación con a vida. Os partitos politicos ecolochistas se dicen "partitos verdes".
   O verde ye a color tradicional d'o Islam.
   O verde simboliza a preferencia de paso en os semaforos.
   A invidia, un d'os siet pecatos capitals, gosa relacionar-se con o verde.
   En a Edat Meya s'asociaba a o diaple (agora a suya color ye o royo).
   Ye a color de l'asperanza (y por tanto de l'idioma esperanto).
   En a placha, a bandera verde significa: banyo libre.
  
  Referencias 
  
  Colors